1985R2967 — DA — 15.08.2006 — 002.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EØF) Nr. 2967/85

af 24. oktober 1985

om fastsættelse af gennemførelsesbestemmelser til Fællesskabets handelsklasseskema for svinekroppe







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 2759/75 af 29. oktober 1975 om den fælles markedsordning for svinekød ( 1 ), senest ændret ved forordning (EØF) nr. 2966/80 ( 2 ), særlig artikel 2 og artikel 4, stk. 6, under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe ( 3 ), særlig artikel 5, stk. 1, og ud fra følgende betragtninger: ud fra følgende betragtninger: Der bør opstilles gennemførelsesbestemmelser for forordning (EØF) nr. 3220/84, herunder navnlig foranstaltninger til sikring af, at forordningen finder ensartet anvendelse; med vægt menes vægten af den afkølede svinekrop; vægten af den afkølede svinekrop beregnes ved anvendelse af en omregningskoefficient, der skal fastsættes nærmere, på vejningsresultatet; denne koefficient kan afhænge af, hvor lang tid der går mellem svinets vejning og stikning; det er derfor nødvendigt, at koefficienten kan tilpasses for at tage hensyn hertil; svinekroppens indhold af magert kød beregnes ved hjælp af godkendte klassificeringsmetoder; kun statistisk velafprøvede vurderingsmetoder kan tillades; klassificeringsmetoder kan endvidere kun godkendes, såfremt deres maksimale statistiske fejlmargin ligger inden for visse grænser, der skal fastsættes nærmere; mærkning af svinekroppe bør være obligatorisk, medmindre andet fastsættes i medfør af artikel 4, stk. 2, i forordning (EØF) nr. 3220/84; for at skabe et gennemsigtigt marked bør de nærmere bestemmelser for mærkning og identifikation af svinekroppene defineres, samtidig med at der gives mulighed for fravigelse under visse betingelser; de i denne forordning fastsatte foranstaltninger er i overensstemmelse med udtalelse fra Forvaltningskomiteen for Svinekød — UDSTEDT FØLGENDE FORORDNING:







Artikel 1

Denne forordning indeholder gennemførelsesbestemmelserne til forordning (EØF) nr. 3220/84 om fastsættelse af Fællesskabets handelsklasseskema for svinekroppe.

Artikel 2

1. Den i artikel 2, stk. 2, første afsnit, i forordning (EØF) nr. 3220/84 omhandlede vægt af den afkølede svinekrop beregnes ved at fratrække 2,0 % fra vægten af den varme krop, der er vejet senest 45 minutter efter, at svinet er stukket.

2. Kan fristen på 45 minutter mellem svinets stikning og vejning generelt ikke overholdes på et slagteri, kan den kompetente myndighed i den pågældende medlemsstat tillade, at denne frist overskrides under forudsætning af, at det fradrag på 2,0 %, der omhandles i stk. 1, nedsættes med 0,1 point for hvert påbegyndt kvarter, fristen overskrides med.

3. Uanset stk. 1 og 2 kan vægten af den afkølede svinekrop beregnes ved et fradrag i absolut vægt på grundlag af et skema for fradrag, der på forhånd fastlægges af medlemsstaterne i overensstemmelse med de særegne forhold i deres svinebestande, og som meddeles Kommissionen. Anvendelse af sådanne skemaer tillades efter fremgangsmåden i artikel 24 i forordning (EØF) nr. 2759/75, forudsat at de fradrag, der fastsættes for hver vægtklasse, så vidt muligt svarer til det fradrag, der fremgår af stk. 1 og 2.

▼M1

Artikel 3

▼M2

1. Den statistiske standardmetode til måling af svinekroppenes indhold af magert kød, som er den tilladte klassificeringsmetode efter artikel 2, stk. 3, i forordning (EØF) nr. 3220/84, er enten de mindste kvadraters metode (OLS) eller en rangreduceret metode, men andre statistisk afprøvede metoder kan også anvendes.

Metoden er baseret på en repræsentativ stikprøve af den pågældende nationale eller regionale svinekødsproduktion, der omfatter mindst 120 svinekroppe, hvis indhold af magert kød fastslås i overensstemmelse med dissektionsmetoden i bilag I. Hvis flere stikprøvemetoder anvendes, måles referencen på mindst 50 svinekroppe, og præcisionen skal mindst svare til den, der opnås ved at benytte den statistiske standardmetode på 120 svinekroppe efter metoden i bilag I.

2. Klassificeringsmetoder kan kun godkendes, hvis kvadratroden af middelkvadratafvigelsen for estimatet (RMSEP), der beregnes ved en fuldstændig krydsvalidering, er lavere end 2,5. Desuden skal alle outliers indgå i beregningen af RMSEP-værdien.

▼M1

3. Medlemsstaterne meddeler i en protokol Kommissionen, hvilke klassificeringsmetoder de har tilladt at anvende på deres område, beskriver dissektionsprøven og oplyser, hvilke principper metoderne bygger på, og hvilke ligninger der anvendes ved beregningen af indholdet af magert kød. Protokollen bør have to dele og omfatte de i bilag II omhandlede oplysninger. Protokollens første del forelægges for Kommissionen, inden dissektionsprøven indledes.

Der gives bemyndigelse til anvendelse af klassificeringsmetoder på en medlemsstats område efter fremgangsmåden i artikel 24 i forordning (EØF) nr. 2759/75 på basis af protokollen.

4. Klassificeringsmetoderne skal på alle punkter anvendes som beskrevet i den fællesskabsbeslutning, hvori de godkendes.

▼B

Artikel 4

1. Uanset artikel 4, stk. 2, i forordning (EØF) nr. 3220/84 skal svinekroppe mærkes med et stort bogstav, der viser klassen ifølge artikel 3, stk. 2 og 3 i samme forordning, eller med et procenttal, som viser det beregnede indhold af magert kød ifølge artikel 4, stk. 1, i nævnte forordning, og i givet fald med andre oplysninger, der må betragtes som relevante. Bogstaverne og tallene skal være mindst 2 cm høje. Mærkningen foretages med giftfri stempelfarve, der ikke kan fjernes, og som er varmebestandig, eller enhver anden form for vedvarende mærkning, som i forvejen er godkendt af de nationale kompetente myndigheder.

2. Halve kroppe mærkes på sværen på bagskanken eller skinken.

3. Som gyldig mærkning anses ligeledes påsætning af etiketter anbragt således, at de ikke kan fjernes uden at gå itu.

Artikel 5

Såfremt artikel 4, stk. 2, i forordning (EØF) nr. 3220/84 finder anvendelse, sker identifikationen af den enkelte svinekrop på en måde så den ikke kan ændres.

Artikel 6

For at sikre, at denne forordning anvendes på medlemsstaternes område, træffer disse de foranstaltninger, som de skønner nødvendige, og giver Kommissionen meddelelse herom så hurtigt som muligt.

Artikel 7

Denne forordning træder i kraft den 1. november 1985.

Denne forordning er bindende i alle enkeltheder og gælder umiddelbart i hver medlemsstat.

▼M1









BILAG I

1. Forudsigelsen af procenten af magert kød er baseret på en dissektion af fire større udskæringer. Dissektionen gennemføres i overensstemmelse med referencemetoden.

▼M2

2. Referenceprocentsatsen for magert kød beregnes således: Vægten af magert kød i disse fire udskæringer vil blive beregnet ved fra den samlede vægt af udskæringerne før dissektion at fratrække de samlede elementer af ikke-magert kød i de fire udskæringer.

▼M1









BILAG II

1. Del 1 i protokollen skal indeholde en detaljeret beskrivelse af dissektionsprøven, herunder: — prøveperioden og tidsplanen for hele godkendelsesproceduren — slagteriernes antal og beliggenhed — en beskrivelse af den af prøvemetoden omfattede svinepopulation — en præsentation af de statistiske metoder, der anvendes i forbindelse med den valgte stikprøvemetode — en beskrivelse af den nationale hurtigmetode — den nøjagtige præsentation af de svinekroppe, der skal anvendes.

2. Del 2 i protokollen skal indeholde en detaljeret beskrivelse af resultaterne af dissektionsprøven, herunder: — en præsentation af de statistiske metoder, der anvendes i forbindelse med den valgte stikprøvemetode — den ligning, der skal indføres eller ændres — en numerisk og en grafisk beskrivelse af resultaterne — en beskrivelse af det nye apparatur — vægtgrænsen for svin, for hvilke den nye metode må anvendes, og enhver anden begrænsning af metodens praktiske anvendelse.